སྐུ་ཞབས་དོན་གྲུབ་རྒྱལ་མཆོག་གི་བརྩམས་ཆོས་ཐོར་རྩོམ་ཕྱོགས་བསྒྲིགས་དེའི་ནང་དུ་ལྷུག་རྩོམ་ཁག་གཅིག་དང་དམངས་ཁྲོད་ཀྱི་གཏམ་རྒྱུད་ཁག་གཅིག་གོ་བདེར་ཕབ་པའི་ཏུང་ཧོང་གི་འགྱུར་གྱི་ར་མ་ནའི་རྟོགས་བརྗོད།གཞན་ཡང་ཁོང་གི་གྲོགས་པོ་ཁག་གཅིག་ལ་བཏང་བའི་འཕྲིན་ཡིག་བཅསབཀོད་ཡོད་པ་རེད།ཐོར་རྩོམ་ཕྱོགས་བསྒྲིགས་ཀྱི་གླེང་བརྗོད་དུ་སྐུ་ཞབས་དོན་གྲུབ་རྒྱལ་གྱི་གསུང་འབུམ་ཕྱོགས་བསྒྲིགས་བྱེད་མཁན་སྐུ་ཞབས་བོན་ཁོ་ལགས་ཀྱིས།སྐུ་ཞབས་དོན་གྲུབ་རྒྱལ་གྱི་མི་ཚེ་ཐུང་ངུའི་རིང་ལ་མཛད་པའི་གསུང་རྩོམ་གྱི་གྲངས་འབོར་དང་ནང་དོན་སོགས་ཕལ་བའི་བློ་ལས་འགོངས་པ་ལྟ་ཅི།ཤེས་རབ་ཅན་གྱི་གྲལ་མགོ་དབང་བ་དག་ཀྱང་ཧ་ལས་བར་འདུག་པས།དུས་ཀྱི་མཐའ་འདིར་བསམ་བཞིན་དུ་བོད་རིག་པའི་ལྷ་སྐལ་དུ་བྱོན་པར་བདག་གིས་སེམས་ཤིང༌།རང་རེའི་རྣམས་ལ་དེའི་ལས་དང་བསོད་ནམས་མ་ཡོད་པའི་འགལ་རྐྱེན་མཐུ་བཙན་པོས་དབང་དུ་ཤོར།གལ་ཏེ་ཁྱེད་ཅག་ལ་ཚེ་སྲོག་གི་རིན་ཐང་འཇལ་བའི་སྤྱི་མཐུན་གྱི་རྒྱ་མ་ཞིག་ཡོད་པ་ཡིན་ན།རིག་པ་ཕྲ་མོ་དེའི་ཕྱོགས་སུ་སྐོར་ལ་ཡང་ཡང་འཇལ་དང༌།མི་ཚེའི་གནད་ལ་ངེས་ཤེས་བག་ཙམ་འདྲེན་ཐུབ་པ་ཡིན།ཞེས་བཀོད་ཡོད་པ་རེད།